****

**REPUBLIKA HRVATSKA**

**BRODSKO-POSAVSKA ŽUPANIJA**

**OPĆINA DRAGALIĆ**

**OPĆINSKI NAČELNIK**

KLASA: 604-02/21-01/01

URBROJ: 2178/27-21-1

Dragalić, 16.02.2021.

Na temelju članka 4. Pravilnika o stipendiranju studenata s područja Općine Dragalić („Službeni

glasnik“ br. 4/18 i 6/20), Općinski načelnik Općine Dragalić raspisuje

**N A T J E Č A J**

**za dodjelu studentskih stipendija Općine Dragalić za akad.god. 2020./2021.**

I.

Pravo sudjelovanja na natječaju za dodjelu stipendija imaju redoviti studenti koji udovoljavaju slijedećim uvjetima:

- da su državljani Republike Hrvatske

- da imaju prebivalište na području općine Dragalić

- da su redoviti student upisani na stručni, preddiplomski i diplomski sveučilišni odnosno

 integrirani studij ili Akademiju u Republici Hrvatskoj

* student prve godine studija s prosjekom ocjena u završnom razredu srednje škole najmanje 4,00
* studenti viših godina studija čiji prosjek ocjena svih položenih ispita nije manji od 3,00,
* da nisu korisnici neke druge novčane stipendije.

 II.

Uvjeti i kriteriji dodjele stipendije utvrđeni su odredbama Pravilnika o stipendiranju studenata s područja Općine Dragalić (“Službeni glasnik” br. 4/18 i 6/20) koja se objavljuje uz ovaj Natječaj.

III.

 U akademskoj 2020./2021. godini Općina Dragalić dodjelit će se osam (8) studentskih stipendija.

 IV.

 Iznos stipendije je 500,00 kn mjesečno.

 V.

 Prijave na natječaj **podnose se na obrascu** prijave koji se može preuzeti u Jedinstvenom upravnom

 odjelu Općine Dragalić ili na internetskim stranicama Općine Dragalić (www.dragalic.hr).

VI.

Uz prijavu je potrebno priložiti slijedeće dokumente:

- preslik osobne iskaznice,

- presliku Domovnice,

- potvrdu visokog učilišta o upisu na redovno školovanje,

- studenti prve godine studija preslik svjedodžbe završnog razreda srednje škole,

- studenti viših godina studija ovjereni prijepis svih ocjena postignutih tijekom studija,

- izjavu o članovima zajedničkog kućanstva (podiže se u Jedinstvenom upravnom odjelu ili na

 web stranici www. dragalic.hr)

* potvrdu o izmirenim dospjelim obvezama kućanstva prema Općini Dragalić (podiže se u

 Jedinstvenom upravnom odjelu).

- potvrdu poslodavca o prosječnoj mjesečnoj plaći ili liste od plaće za studeni-2020, prosinac-2020 i siječanj-2021. godine godine za zaposlene članove kućanstva,

 potvrdu Hrvatskog zavoda za mirovinsko osiguranje o prosječnoj mirovini članova kućanstva-

 umirovljenika ostvarenoj za studeni-2020, prosinac-2020 i siječanj-2021. godine

* potvrdu nadležne Porezne uprave Ministarstva financija RH o visini dohotka za 2020. godinu za članove kućanstva koji obavljaju samostalnu djelatnost,
* potvrdu Zavoda za zapošljavanje za nezaposlene članove kućanstva,

Dokazi za bodovanje ostalih socijalnih uvjeta:

* **ako je podnositelj student bez oba roditelja**: smrtni listovi oba roditelja
* **ako podnositelj ima samohranog roditelja**: rodni list ukoliko drugi roditelj nije poznat ili ovjerena izjava roditelja (kod javnog bilježnika) koji skrbi o djetetu da drugi roditelj ne pridonosi uzdržavanju djeteta (studenta) ili važeće rješenje Centra za socijalnu skrb o ostvarenom pravu na privremeno uzdržavanje
* **ako je podnositelj osoba s invaliditetom iznad 50%**: rješenje o utvrđenom invaliditetu
* **ako podnositelj živi u udomiteljskoj obitelji**: rješenje Centra za socijalnu skrb
* **ako je podnositelj iz obitelji koja ostvaruje pravo na zajamčenu minimalnu naknadu:** rješenje Centra za socijalnu skrb
* **ako je podnositelj iz obitelji s dva studenta:** potvrda obrazovne ustanove
* **ako je podnositelj iz obitelji s troje i više djece:** preslike rodnih listova ili osobnih iskaznica braće i sestara.

 VII.

Prijava se dostavlja osobno ili putem pošte na adresu: Općina Dragalić, Trg sv. I. Krstitelja 2, Dragalić, 35400 Nova Gradiška, s naznakom: “Prijava na natječaj za dodjelu stipendija”.

VIII.

Natječaj traje do 24.veljače 2021. godine.

Prijave za dodjelu stipendije predaju se do isteka tog roka.

Prijave koje nisu podnesene na obrascu, koje se predane izvan roka ili su nepotpune, neće se razmatrati.

IX.

Prijedlog Bodovne liste kandidata za dodjelu stipendija Općine Dragalić objavit će se na oglasnoj ploči i internetskoj stranici Općine Dragalić [www.dragalic.hr](http://www.dragalic.hr)

Prigovor na prijedlog Bodovne liste dostavlja se Općinskom načelniku u roku od 8 dana od dana objavljivanja prijedloga.

X.

Općinski načelnik odlukom utvrđuje konačnu Bodovnu listu sukladno s Pravilnikom o stipendiranju studenata s područja Općine Dragalić o čemu će kandidati biti obaviješteni pismenim putem.

XI.

Stipendija se odobrava za vrijeme trajanja programa obrazovne ustanove koju korisnik stipendije pohađa.

Nakon ostvarenog prava na stipendiju, korisnik nastavlja koristiti stipendiju i u narednoj godini pod uvjetom da završi akademsku godinu za koju je primao stipendiju i u narednoj akademskoj godini redovno upiše sljedeću godinu studiranja.

XII.

Ako korisnik stipendije nakon završetka preddiplomskog studija nastavlja diplomski studij, korištenje stipendije se nastavlja do završetka diplomskog studija, pod uvjetom da u narednoj akademskoj godini redovno upiše višu godinu studija.

 XIII.

 Informacije o Natječaju mogu se dobiti u Jedinstvenom upravnom odjelu Općine Dragalić ili na tel.

 376 236.

Općinski načelnik

Zvonimir Karlik